"Meidän sairautemme hän kantoi, meidän kipumme hän sälytti päällensä.
Me pidimme häntä rangaistuna, Jumalan lyömänä ja vaivaamana, -
mutta hän on haavoitettu meidän rikkomustemme tähden, -
runneltu meidän pahain tekojemme tähden.
Rangaistus oli hänen päällänsä, että meillä rauha olisi, -
ja hänen haavainsa kautta me olemme paratut." (Jes. 53:4―5)
Halusin vain olla terve ja voida hyvin -
eikä minulla ollut aavistustakaan, että kaiken takana oli jokin agenda.
Ajattelin, että kaikki ihmiset ovat kilttejä ja hyviä ja kaikki on hyvää.
En nähnyt siinä aluksi minkäänlaista vaaraa.
New Agen historia alkaa hahmottua.
Liikkeellä on siis tavoite, josta harva sen harjoittaja tietää, -
ja sisälle liikkeeseen tullaan monia, viattomilta vaikuttavia teitä.
New Agen vertaaminen noutopöytään viittaa myös sen lukuisiin suuntauksiin.
Linkkejä liikkeeseen löytyy ravinnosta, terveydestä, hoitomuodoista, -
mystiikasta ja uskonnosta. Jotta ymmärtäisimme tätä paremmin, -
ohjelmamme seuraavat kolme osaa on omistettu New Agen eri haaroille.
Ensimmäisenä vuoron saa vaihtoehtolääkintä.
KUN VALO ON PIMEYTTÄ
OSA 3: VAIHTOEHTOLÄÄKINTÄ
Vaihtoehtolääkintä on usein vedenjakaja.
Ihmiset joko uskovat siihen tai eivät, ovat sen puolesta tai sitä vastaan.
Olen aina suhtautunut vaihtoehtohoitoihin epäilevästi, -
oikeastaan tietämättä, miksi.
Mikä tekee joistain hoitomuodoista vähemmän hyväksyttäviä?
Missä kulkee vaihtoehtoisen ja koululääketieteen raja?
Vaihtoehtolääkintää voi olla kaikki, mikä ei ole koululääketiedettä, -
kuten terapiat, joiden tehosta ei ole dokumentoitua tietoa.
Toisaalta vaihtoehtoisiksi kutsuttavat hoidot ovat hyvin usein energiahoitoja.
Niissä ei pyritä vaikuttamaan suoraan ihmisen kehoon, -
vaan ajatellaan, että ihminen on energiaolento.
Usein puhutaan ihmisen aurasta tai elämänvoimasta, henkisestä puolesta -
ja pyritään palauttamaan henkisten energiaratojen ja energian tasapaino.
Silloin paraneminen tai sairauden poissaolo nähdään pikemminkin -
seurauksena henkisestä tasapainosta eri voimien välillä -
kuten jinin ja jangin välillä.
Kaiken kaikkiaan vaihtoehtolääkintä tarkoittaa usein hoitoja, -
joissa on kyse energioista ja henkisyydestä, -
ei niinkään biologiasta ja ihmisen kehosta sinänsä.
Vaikka vaihtoehtohoidoilta puuttuu tieteellinen näyttö, ne ovat suosittuja.
Ehkä tärkeintä ei aina ole hoitokeino, vaan kaikki muu sen ympärillä: -
nähdyksi, kuulluksi ja hoivatuksi tuleminen?
Torsten Mossberg kirjoittaa Läkartidningen-lehdessä: -
"Miksi vaihtoehto- ja täydentävät hoidot kiehtovat monia?
Voiko koululääketiede oppia jotain niiden antajilta?
Ehkä niiden suosio on merkki koululääketieteen epäonnistumisesta?
Stressi, työn haasteet, jatkuvuuden puute ja kiire eivät aina jätä aikaa -
perustella, selittää ja osallistaa potilasta hoitoonsa -
potilasturvallisuuslain edellyttämällä tavalla.
Hoidosta tulee helposti liian teknistä, ja empatia ja lääketiede ohitetaan.
Tällöin potilas saattaa kokea,-
ettei hän ole saanut riittävästi aikaa perehtyä hoitoonsa ja ymmärtää sitä.
Hän menettää luottamuksen koululääketieteeseen -
ja hakeutuu vaihtoehtohoitoon.
Meedio oli yksi tapa etsiä vastauksia kysymyksiin.
Sitten jatkoin etsintääni terveyssyistä.
Niin on uskoakseni monella. Huomaan sen nykyisin, kun kohtaan ihmisiä.
Ihmiset satsaavat terveyteen ja hyvinvointiin.
Siksi he kokeilevat erilaista liikuntaa, kuten joogaa.
Tosi moni harrastaa nykyisin joogaa.
Sitä pidetään pelkkänä voimisteluna.
Taustalla on halu voida hyvin.
Naisilla on usein kyse myös siitä, -
että monella on ongelmia, koska kropassa on jäykkyyttä ja kireyttä.
Sitten hän hakeutuu hierontaan, ja hieronta onkin hyväksi.
Hän ei kuitenkaan voi aavistaa, mikä lähde kyseinen hieroja voi olla.
Sama juttu on lääkkeiden kanssa. Käytin homeopaattisia lääkkeitä.
Käytin mitä tarvitsin voidakseni hyvin.
En ajatellut hetkeäkään, että niiden takana olisi jokin agenda.
Ajattelin, että kaikki ihmiset ovat kilttejä ja hyviä -
ja kaikki on hyvää.
En nähnyt siinä aluksi oikeastaan minkäänlaista vaaraa.
Tutustuin vaihtoehtohoitoihin, koska voin fyysisesti huonosti -
serkkuni kuoleman jälkeen.
Yhtenä aamuna en edes päässyt ylös sängystä kovien kipujen takia.
Äiti joutui nostamaan minut jaloilleni ja ajamaan minut sairaalaan.
Siellä monen erikoisalan hoitohenkilöstö tutki minua.
He eivät löytäneet mitään vikaa. He ottivat kokeita, kutsuivat ylilääkärin.
Ympärilläni oli kokonainen tiimi, kaikki olivat yhtä ulalla.
Jälkeenpäin olenkin sanonut, ettei pahoja henkiä voi diagnosoida.
Minut kotiutettiin kädessäni purkillinen reumalääkkeitä, -
jotka eivät tietenkään auttaneet. Äiti vei minut terveyskylpylään.
Siellä sain ensi kerran vyöhyketerapiaa ja koin, että se auttoi.
Halusin itse silloin 15-vuotiaana vyöhyketerapiakurssille.
Vaihtoehtohoidot tulivat siis kuvaan mukaan jo 15-vuotiaana.
Samoin energiat ja energioiden siirto eri elinten välillä.
Heistä oli hienoa, että niin nuorta kiinnostivat vaihtoehtohoidot.
Tuossa paikassa he todella vastasivat kiinnostukseeni.
Psykologilla käynnit saivat minut käsittämään, etten voinut hyvin.
Paranemiseni ei edennyt mitenkään.
En silti ymmärtänyt, miten huonosti itse asiassa voin.
Sitten eräs työtoverini kertoi kokeilleensa Rosen-menetelmää.
Se on kevyttä hierontaa, -
joka voi nostaa pintaan tunteita ja tukahdutettuja muistoja.
Tiedän, että olin tukahduttanut kaikki tunteeni, -
joten en muistanut lapsuudestani mitään.
Kun he laittoivat kätensä päälleni, alkoi tapahtua kummallisia asioita.
Ensimmäisellä kerralla jäykistyin kuin puupölkyksi -
ja menin vielä enemmän lukkoon.
Toisella kerralla muistin lapsuudestani, miten isoisä raiskasi minut.
Makasin hierontapöydällä ja huusin suoraa huutoa, -
koska olin siirtynyt takaisin juuri tuohon tilanteeseen.
Se romahdutti minut kerta kaikkiaan. Siihen asti olin elänyt rauhassa, -
koska tuo asia oli ollut piilossa, mutta nyt se tuli esiin.
Se tehoaa ja vaikuttaa.
On kuin kävelisin heikoilla jäillä, kun yritän ymmärtää, -
missä kulkee koululääketieteen ja vaihtoehtolääkinnän raja.
Osa saa siitä apua, eivät tosin kaikki.
Eihän se voi olla pahasta vain siksi, että sitä kutsutaan vaihtoehtoiseksi?
Kaikki vaihtoehtoinen ei ole huonoa.
Koululääketieteellä ei ole vastausta kaikkeen.
Myös kristillinen sielunhoito ja esirukous haluaa olla vaihtoehto.
Vaihtoehtoisuus sinänsä ei tee jostakin hoidosta huonoa.
Kannattaa kuitenkin pyytää "tuoteseloste".
Mitä tämä on? Mistä se on peräisin?
Jos se on jotain henkistä, niin kuin monet vaihtoehtohoidot nykyisin ovat, -
kannattaa kysyä, millaisesta henkisyydestä on kyse.
Mistä uskonnoista se juontuu?
Onko taustalla ihmiskuva, joka käy yksiin oman ihmiskuvani kanssa?
Olen kristitty ja uskon Raamattuun.
Onko se yhteensopiva uskoni kanssa?
Kysymykseksi muodostuu pikemminkin se, -
voinko liittyä hoitomuodon todellisuus- ja ihmiskäsitykseen -
ja samalla säilyttää kristillisen uskoni ja Raamatun ihmiskuvan -
ja jumalasuhteeni?
Vai etsitäänkö hoidossa yhteyttä henkisyyteen, jumalalliseen voimaan, -
joka ei ole Jeesus eikä Raamatun Jumala?
Silloin kristitty joutuu kysymään: "Onko tämä uskoni mukaista?
Vai onko tämä vieraista uskonnoista tulevaa, toisenlaista henkisyyttä?"
Monet sanovat, että toimiakseen hoidon ei tarvitse olla tieteellistä.
Eihän kristinuskoakaan voi tieteellisesti todistaa.
Koululääketieteen ulkopuolella on monia asioita, -
joita tiede ei vielä osaa selittää.
Vaihtoehtohoidoille on ominaista, -
että keskiössä ei useinkaan ole tieteellisyys -
vaan henkinen selitysmalli ja henkinen ihmiskäsitys.
Se on kuitenkin erilainen kuin Raamatun ihmiskäsitys.
Idän uskonnoista - buddhalaisuudesta, hindulaisuudesta, taolaisuudesta -
on omaksuttu teoria, että ihminen on energiaolento, -
joka on yhteydessä universumin jumalalliseen voimaan.
Se on ei ole persoona, niin kuin kristinuskon Jumala.
Sitä kutsutaan esim. nimellä qi, jonka ilmenemismuodot ovat jin ja jang.
Se on elämän persoonaton henkinen voima, jonka täytyy olla tasapainossa.
Ei ole olemassa Jumalaa ja saatanaa.
On vain jumalallinen voima, joka virtaa maailmankaikkeudessa ja ihmisessä.
Terapiassa pyritään usein palauttamaan henkinen tasapaino -
ihmisen kehossa ja hengessä.
Puhutaan aurasta, eetteriruumiista, fyysisestä ruumiista.
Näiden tulee olla tasapainossa universumin jumaluuden kanssa.
Esim. perinteisessä kiinalaisessa akupunktiossa pyritään -
palauttamaan tasapaino jinin ja jangin välille, -
jotka ovat jumalallisen qi-voiman kaksi eri puolta ihmisessä.
Tavoitteena on vaikuttaa ihmisen henkiseen puoleen.
Tätä ihmisen henkistä puolta kutsutaan auraksi.
Ihmistä lähestytään siis aivan eri suunnasta, -
henkiseltä puolelta; ei biologian ja lääketieteen suunnasta.
Kyseessä ei ole kristinuskosta tuttu Raamatun hengellisyys, -
vaan itämaiden uskontojen henkisyys.
Taidamme taas palata alkulähteille.
Missä ovat hoitomuodon juuret, ja mitä se tarkoittaa?
Gertrud Storsjö luettelee kirjassaan Ni skall bli som Gud hoitomuotoja, -
jotka voivat olla kyseenalaisia:
kaukoparannus (reiki), akupainanta ja akupunktio, -
kristalliterapia ja magneettiterapia.
Voi tuntua vaikealta tuomita jotain hyvältä vaikuttavaa -
vain siksi, että se on peräisin toisesta uskonnosta tai ajattelusta.
Sillä jos minä en ajattele niin, onko sillä oikeasti mitään merkitystä?
Luuk. 6:43―44 (1992): "Yksikään hyvä puu ei tee kelvotonta hedelmää -
eikä yksikään kelvoton puu hyvää hedelmää.
Hedelmästään jokainen puu tunnetaan.
Eihän orjantappuroista koota viikunoita eikä piikkipensaasta poimita rypäleitä."
Alkuun tuntui hyvältä, että olin löytänyt jotain kestävää ja toimivaa.
Suosittelin sitä muillekin ja puhuin sen puolesta laveasti.
Sitten minulle alkoi tapahtua onnettomuuksia, -
yksi toisensa perään. Muutimme mieheni kanssa maalle.
Pidimme hevosia ja ajattelimme, että elämä on nyt mallillaan.
Sen sijaan tulikin onnettomuuksien sarja.
Loukkasin käteni, ja se jouduttiin leikkaamaan.
Putosin monta kertaa hevosen selästä ja sain rajuja aivotärähdyksiä.
Kaaduin hevoshaassa, niin että minulta murtui kylkiluita.
Eräässä elämänvaiheessa ajoin tukkirekkaa.
Kerran tein metsässä tukkikuormaa.
Istuin kopissa siirtämässä tukkeja kuormaan.
Menin sitten ulos kiinnittämään kuormasiteitä, -
jotta tukkikuorma pysyy paikoillaan.
Kun astuin alas maahan, tukkinosturi tuli ja osui nenääni.
Kuulin, miten se murtui kuin oksa.
Verta tuli tulvimalla.
Olin metsässä yksin.
Soitin miehelleni, ja hän tuli viemään minut sairaalaan.
Nenäni oli vino, mutta lääkärin mielestä se oli niin vähän vino, -
että pystyisin elämään sen kanssa.
Minulla oli yhteyksiä erääseen noitaan, shamaaninaiseen.
Näytin hänelle, mitä oli tapahtunut.
"Ethän sinä tuollaiselta voi näyttää, minä autan sinua", hän sanoi.
Hänellä oli moksatikkuja, jotka näyttivät ruskeilta sikareilta.
Hän sytytti moksatikun ja veteli sitä edestakaisin nenääni pitkin.
Nainen otti peilin ja näytti minulle kuvaani. Nenäni oli suoristunut.
Kun harrastin vaihtoehtohoitoja ja kävin meediolla, -
koin kyllä saavani niistä hetkellistä apua.
Sen jälkeen tilanne kuitenkin aina paheni.
Hoidon aikana ikään kuin pääsi huipulle ja voi vähän paremmin.
Sitten olo taas huononi, ja aloin etsiä jotain uutta hoitoa, -
jotain uutta, joka auttaisi. Taas sain uuden kiksin ja pääsin huipulle -
vain pudotakseni taas alas. Ja pudotus vei kerta kerralta syvemmälle.
Vointini oli yhä huonompi, olin entistä sairaampi.
Olin yhä turhautuneempi ja etsin entistä kiivaammin.
Se ja huono vointini vain kiihdyttivät etsintääni.
Joka kurssin jälkeen kuvittelin voivani paremmin.
Opettajatkin rohkaisivat syvempään etsintään.
Kun reikikurssin jälkeen koin, ettei oloni ollut parantunut, -
päätin mennä kundaliinireikikurssille.
Se on vielä pahempi, koska siihen liittyy kundaliinivoima.
Kun sekään ei auttanut, opettajani sanoi:
"Käy shamaanikurssi, jotta pääset syvemmälle itsetuntemuksessa."
Shamaanikurssilla menimme yhdessä ryhmän jäsenten kanssa -
ja myös opettajien kanssa yhä syvemmälle New Ageen -
tajuamatta sitä silloin.
Raamatussa kerrotaan, -
miten Egyptin noidat tekivät taikojaan.
Se osoittaa, että heillä on voima, -
jolla voi tehdä ihmeitä ja jonka kanssa ei ole leikkimistä.
"Emmehän me taistele ihmisiä vastaan vaan henkivaltoja ja voimia vastaan, -
tämän pimeyden maailman hallitsijoita ja avaruuden pahoja henkiä vastaan."
Ef. 6:12 (1992)
Monissa vaihtoehtohoidoissa vallitsee käsitys, että sairauden syyt -
eivät ole fyysisiä, vaan metafyysisiä tai henkisiä.
Sairaus johtuu energiatasapainon häiriöistä -
ihmisen henkisellä puolella, jota usein kutsutaan auraksi.
Niinpä yritetään palauttaa tasapaino henkisellä puolella.
Vaikka kyse on fyysisistä sairauksista, heillä on teoria tai käsitys, -
että fyysinen todellisuus oikeastaan vain ilmentää henkistä todellisuutta.
Fyysisissäkin sairauksissa on heidän mukaansa oikeastaan kyse -
henkisestä ongelmasta, henkisten voimiemme epätasapainosta.
Ihmisen eli mikrokosmoksen ja maailmankaikkeuden eli -
makrokosmoksen henkisten voimien välinen tasapaino tulee korjata.
Tarkoituksena on korjata tasapaino henkisessä todellisuudessa, -
joka sitten ilmenee fyysisessä todellisuudessa.
Fyysistäkin sairautta vastaan pyritään siis taistelemaan -
sen henkisen ulottuvuuden kautta, -
jota idän uskontojen henkisyys ja ihmiskuva edustavat.
Kävin paljon keskusteluterapiassa.
En pystynyt enää käymään töissä, koska voin niin huonosti.
Nuo muistot piinasivat minua. Silloin aloin etsiä entistä enemmän.
Etsin lääkettä, joka parantaisi esiin nousseet muistot.
Kuvittelin, että niihin oli olemassa jokin pikaparannuskeino -
ja nopea selitys. Mutta eihän se niin mennyt.
Kokeilin lukuisia eri hoitomuotoja.
Kävin meediokoulutuksen, kokeilin eri mietiskely- ja hierontalajeja.
Kokeilin vyöhyketerapiaa, akupainantaa ja akupunktiota, -
fleksologiaa, Rosen-menetelmää, aromaterapiaa, kristallihoitoa...
bioenergiaa... Opiskelin läheisriippuvuusterapiaa.
Siinä työskenneltiin "sisäisen lapsen" kanssa -
ja käsiteltiin sisäisiä haavoja ja tunteita.
Menetelmää saattavat käyttää myös psykologit ja terapeutit.
Tämä oli kuitenkin okkulttista toimintaa Oshu-nimisen demonin johdolla.
Ryhmää johti kaksi ihmistä, joita tämä demoni ohjasi.
Eli se oli suoranaista okkultismia.
Näistä sai eräänlaisia henkisiä kiksejä.
Jälkeenpäin olen tajunnut, että tuolloin hain juuri henkisiä kiksejä.
Vointini oli taas tovin vähän parempi.
Vaihtoehtohoidoissa ei siis ole kyse vain sairaudesta ja hoitokeinosta.
Ne vievät henkiselle tasolle, josta ihminen ei ensin ole tietoinen -
mutta joka tulee vähitellen yhä voimakkaammin mukaan.
Sekään ei huoleta siinä hetkessä, ettei mikään ole pysyvää.
Tässäkin toteutuu New Agelle tyypillinen pyramidipeli.
Leveään pohjaan mahtuvat kaikki.
Vähitellen pyramidi kapenee ja pakottaa seuraavalle tasolle.
Vaikka asenteeni olisi aluksi täysin neutraali, on suuri riski, -
että vieras henkisyys alkaa vaikuttaa minuun. Haluanko ottaa sen riskin?
Entä miten kristillinen kirkko suhtautuu kaikkeen tähän?
Länsimaisessa perinteessä lääketiede puhuu ihmisen fyysisestä puolesta -
ja kirkko hengellisestä puolesta.
Niinpä menemme hoidattamaan fyysisiä vaivoja lääkäriin -
ja tunne-elämän ongelmia psykiatrille.
Kirkkoon mennään hoidattamaan puhtaasti hengellisiä ongelmia.
Voisimme ottaa oppia muiden maanosien asukkaista.
Ehkä meillä on opittavaa itämaiden kristityiltä.
Heidän todellisuuskäsityksensä on holistisempi eli kokonaisvaltaisempi.
Silti meidän ei tarvitse omaksua vieraiden uskontojen henkisyyttä.
Jaottelemme länsimaissa ihmisen jyrkästi: ruumis, sielu ja henki.
Kirkon ja meidän kristittyjen tulee olla kaikkia muita kokonaisvaltaisempia -
ja huomioida koko ihminen. Jumala on luonut hengen, sielun ja ruumiin.
Usein nämä erotetaan läntisessä ajattelussa hyvin jyrkästi.
Fyysinen puoli liitetään vain lääkäreihin ja sairaanhoitoon -
ja henkinen puoli vain kirkkoon.
Niinpä monia nykyihmisiä viehättää kokonaisvaltaisempi ihmiskuva -
vaihtoehtolääkinnässä.
Vaihtoehtolääkintä ei tietenkään tarjoa kaikkia vastauksia, -
mutta meidän tulisi olla holistisempia ja huomioida koko ihminen.
Kristittyinä meidän tulisi ajatella, että kaikki nämä henkiset terapiat -
ovat vain kehnoja jäljitelmiä Raamatun aidosta hengellisyydestä.
Saamme kristittyinä rohkeasti sanoa, että uskossamme ja Raamatussa -
on paljon hienoja asioita, jotka voivat auttaa ihmisiä.
Armolahjat on tarkoitettu ihmisten auttamiseksi.
Voimme tarjota esirukousta.
Monet vaihtoehtohoidoissa käyvät -
eivät ole saaneet vastausta kysymyksiinsä seurakunnasta.
Meidän pitäisi kirkossa korostaa paljon selvemmin sitä, -
että kirkko on eheytymisen paikka.
Kirkossa on tarjolla sielunhoitoa ja esirukousta, armolahjat saavat toimia.
Moni ihminen voisi saada avun, jos kirkossa olisimme rohkeampia.
Meillähän on Jeesus, meillä on Pyhän Hengen voima.
Voimme rukoilla toistemme puolesta.
Uskon, että moni asia, jota ihmiset hakevat vaihtoehtohenkisyydestä, -
on vain kehno jäljitelmä aidosta tavarasta Jumalan valtakunnassa.
Olemmeko lännessä kadottaneet uskon ihmeisiin ja yliluonnolliseen?
Niin pimeyden valtojen voimaan kuin Jumalan ihmeitä tekevään voimaan?
Yhteiskunnassamme kaikki yliluonnollinen on vain mielikuvitusta.
Sitä voi olla vain saduissa.
C. S. Lewisin kirjassa Paholaisen kirjeopisto -
setäpiru Pora kirjoittaa oppilaalleen:
”Olen toiveikas, että onnistumme vielä kietomaan ihmisten tieteen -
niin tunteiden ja myyttien varjoon, -
että usko meihin (vaikkei sitä siksi kutsuta) -
alkaa vallata ihmisten mieliä -
samalla kun ihmismielet torjuvat Vihollisen [Jumalan] olemassaolon (...)
Jos joskus saamme aikaan mestariluomuksen:
materialistisen poppamiehen, joka ei käytä hyväkseen, -
vaan jopa palvoo epämääräisesti ’voimiksi’ kutsumiaan asioita -
ja samalla kiistää ’henkien’ olemassaolon -
silloin sodan loppu on lähellä."
Voit tukea tämän ohjelman tekemistä:
SOITA: 0600 10070 (10,01 e + pvm) TILILLE: FI40 1112 3000 3427 89
VIITE: 8507 VASTAANOTTAJA: RISTIN TUKI RY
Suomennos: Aune Björkström